— Выданне падручнікаў і кніг, якія выходзяць сёння ў замежных універсітэтах па беларускай тэматыцы, падтрымліваюцца фінансавымі сродкамі гэтых жа краін. Напрыклад, граматыка, размоўнікі, дапаможнікі, якія выйшлі па беларускай мове ў Берліне, Мюнхене, Йене, Белефельдзе, а таксама падручнік, які хутка выйдзе ў Альдэнбургу, зробленыя за нямецкія грошы. Падручнік, які стварылі ў Будапешцкім універсітэце, быў выдадзены пры фінансавай падтрымцы Еўрасаюза. Пакуль што апякуюць мову менавіта замежныя краіны, а не беларускі бок…